CELEX: 62010CA0381
Language: el
Date: 2011-10-06 00:00:00
Title: Υπόθεση C-381/10: Απόφαση του Δικαστηρίου (όγδοο τμήμα) της 6ης Οκτωβρίου 2011 [αίτηση του Unabhängiger Verwaltungssenat Wien (Αυστρία) για την έκδοση προδικαστικής αποφάσεως] — Astrid Preissl KEG κατά Landeshauptmann von Wien [Βιομηχανική πολιτική — Υγιεινή των τροφίμων — Κανονισμός (ΕΚ) 852/2004 — Εγκατάσταση νιπτήρα στο αποχωρητήριο επιχειρήσεως που εμπορεύεται τρόφιμα]

26.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/4
            
         Απόφαση του Δικαστηρίου (όγδοο τμήμα) της 6ης Οκτωβρίου 2011 [αίτηση του Unabhängiger Verwaltungssenat Wien (Αυστρία) για την έκδοση προδικαστικής αποφάσεως] — Astrid Preissl KEG κατά Landeshauptmann von Wien
   (Υπόθεση C-381/10) (1)
   
   (Βιομηχανική πολιτική - Υγιεινή των τροφίμων - Κανονισμός (ΕΚ) 852/2004 - Εγκατάσταση νιπτήρα στο αποχωρητήριο επιχειρήσεως που εμπορεύεται τρόφιμα)
   2011/C 347/05
   Γλώσσα διαδικασίας: η γερμανική
   
      Αιτούν δικαστήριο
   
   Unabhängiger Verwaltungssenat Wien
   
      Διάδικοι στην υπόθεση της κύριας δίκης
   
   Astrid Preissl KEG
   
      κατά
   
   Landeshauptmann von Wien
   
      Αντικείμενο
   
   Αίτηση εκδόσεως προδικαστικής αποφάσεως — Unabhängiger Verwaltungssenat Wien — Ερμηνεία του παραρτήματος ΙΙ, κεφαλαίου Ι, σημείου 4, του κανονισμού (ΕΚ) 852/2004 2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (ΕΕ L 139, σ. 1) και ειδικότερα του όρου Handwaschbecken (νιπτήρας προοριζόμενος ειδικά για το πλύσιμο των χεριών), που περιέχεται στη γερμανική γλωσσική έκδοση της εν λόγω διατάξεως — Διοικητική απόφαση κράτους μέλους που διατάσσει την εγκατάσταση στο αποχωρητήριο καφενείου νιπτήρα εφοδιασμένου με συσκευή για το πλύσιμο και το υγιεινό στέγνωμα των χεριών
   
      Διατακτικό
   
   Το παράρτημα II, κεφάλαιο I, σημείο 4, του κανονισμού (ΕΚ) 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων, έχει την έννοια ότι η διάταξη αυτή δεν συνεπάγεται ότι ένας νιπτήρας, υπό την έννοια αυτής, πρέπει να προορίζεται αποκλειστικώς για το πλύσιμο των χεριών και ότι η χρήση της βρύσης, καθώς και της συσκευής για το στέγνωμα των χεριών πρέπει να είναι δυνατή χωρίς να απαιτείται η αφή τους.
   
      (1)  ΕΕ C 274 της 9.10.2010.